Parlamentarii au găsit noi motive de dispută în privinţa Codului penal. După ce au rezolvat problema abuzului în serviciu, s-au aplecat şi asupra prevederilor care reglementează armele de foc.

Mai exact, asupra sancţiunilor pentru nedepunerea armei după expirarea permisului.

Această infracţiune era sancţionată cu închisoare de la 6 luni la 3 ani, acum este abrogată.

Opoziţia a explodat într-o nouă serie de acuzaţii la adresa parlamentarilor puterii: şi această modificare este cu dedicaţie.

Iar reacţia lui Florin Iordache? Şi el are armă.

Discuţie în comisie, între Florin Iordache, deputat PSD şi Stelian Ion, deputat USR:

"Stelian Ion: Se dă un semnal, s-a dat la corupţie, se dă şi la Vestul Sălbatic, să stăm cu armele fără să ne prelungim autorizaţia. Vorbesc la plural chiar dacă nu mi-a trecut prin cap să îmi iau o astfel de armă, probabil că dumneavoastră aveţi.

Florin Iordache: Am. Am şi permis.

Stelian: Pentru cine e? Şi de unde vine chestia asta?

Florin Iordache: Nu înţelegeţi că în legea armelor s-a modificat?"

FOTO: Getty Images

Rezultate Bac 2018. Astăzi elevii își află notele la examenul de Bacalaureat